《杂兴》
宋代·刘克庄

误朝者谁欤，肘后挟管商。
簿录网已密，筦搉弓遂张。
竞贡包茅入，谁知刈葵伤。
饶歌庆胡灭，蒙冲弛江防。
向非一大治，吴楚成战场。
老儒夕九起，蹙蹙瞻四方。
有鹃啼云安，无龙卧南阳。
男儿重横行，讵肯坐箦床。
昔人含两齿，时来犹鹰扬。
残骸久饰巾，清泪空沾裳。

作者简介：刘克庄(1187～1269) 南宋诗人、词人、诗论家。字潜夫，号后村。福建莆田人。宋末文坛领袖，辛派词人的重要代表，词风豪迈慷慨。在江湖诗人中年寿最长，官位最高，成就也最大。晚年致力于辞赋创作，提出了许多革新理论。